# Τζον Κόνσταμπλ

| Τζον Κόνσταμπλ |
| --- |
|  |
| Όνομα στη μητρική γλώσσα | John Constable (Αγγλικά)  |
| Γέννηση | 11  Ιουνίου 1776 Ηστ Μπέργκχολτ |
| Θάνατος | 31  Μαρτίου 1837 Charlotte Street και Λονδίνο |
| Τόπος ταφής | St John-at-Hampstead |
| Χώρα πολιτογράφησης | Βασίλειο της Μεγάλης Βρετανίας Ηνωμένο Βασίλειο της Μεγάλης Βρετανίας και Ιρλανδίας Ηνωμένο Βασίλειο |
| Σπουδές | Βασιλική Ακαδημία Τεχνών του Λονδίνου και figure drawing |
| Ιδιότητα | ζωγράφος, τοπιογράφος, ειδικός αρχιτεκτονικού σχεδίου, εικαστικός καλλιτέχνης και καλλιτέχνης |
| Σύζυγος | Μαρία Μπίκνελ (1816–*άγνωστη τιμή*) |
| Τέκνα | Τσαρλς Γκόλντινγκ Κόνσταμπλ, Λάιονελ Κόνσταμπλ και Isabel Constable |
| Γονείς | Golding Constable και Ann Watts |
| Κίνημα | Ρεαλισμός και ρομαντισμός |
| Είδος τέχνης | τοπιογραφία, genre art, θαλασσογραφία, προσωπογραφία, θρησκευτική τέχνη και νεκρή φύση |
| Καλλιτεχνικά ρεύματα | Ρεαλισμός και ρομαντισμός |
| Σημαντικά έργα | Salisbury Cathedral from the Meadows, Salisbury Cathedral from the Bishop's Grounds και Dedham Lock and Mill |
| Βραβεύσεις | Royal Academician |
|  Σχετικά πολυμέσα |
|

Ο **Τζον Κόνσταμπλ** (*John Constable*) Ηστ Μπέργκχολτ (*East Bergholt*), Αγγλία, 11 Ιουνίου 1776 – Λονδίνο, 31 Μαρτίου 1837) ήταν Άγγλος ζωγράφος. Θεωρείται ένας . από τους πιο σημαντικούς Ευρωπαίους τοπιογράφους. Διακρίθηκε επίσης στην προσωπογραφία.

## Βιογραφία

Έφθασε στην ακμή του μετά τα σαράντα του και αναγνωρίστηκε στην Αγγλία, αφού πρώτα είχε αναγνωριστεί στη Γαλλία, στο Σαλόν του Παρισιού. Ήταν υπέρμαχος του ρομαντισμού και ευαίσθητος χαρακτήρας. Η τέχνη του μπορεί να συγκριθεί με εκείνη των Ντελακρουά και Ζερικό, ενώ επηρέασε όλους τους μετέπειτα ζωγράφους της σχολής της Μπαρμπιζόν κι ακόμα και τους ιμπρεσιονιστές.

Ήταν ο δευτερότοκος γιος του Γκόλντινγκ Κόνσταμπλ, ενός πλούσιου εμπόρου καλαμποκιού και αλεύρων, και της Ανν Γουάτς. Το 1794 πήγε στο Νόρφολκ για σπουδές και ένα χρόνο μετά γνώρισε τον συλλέκτη έργων τέχνης Σερ Τζορτζ Μπόμοντ. Έτσι αποφάσισε να ασχοληθεί με τη ζωγραφική και τον επόμενο χρόνο γράφηκε μαθητής του Τζον Τόμας Σμιθ και αργότερα από του Τζορτζ Φροστ.

Το 1801 έκανε ταξίδια για να ζωγραφίσει, ενώ το 1809 νυμφεύθηκε μυστικά τη Μαρία Μπίκνελ, γιατί οι δικοί της αντιδρούσαν. Το 1816 έχασε και τους δυο γονείς του, και παντρεύτηκε εκ νέου τη Μαρία, ενώ είχαν χωρίσει.

Το 1821 άρχισε να παίρνει καλές κριτικές από πολλούς μεγάλους κριτικούς στη Βασιλική Ακαδημία. Το 1828 πέθανε η σύζυγός του και τάφηκε στο Λονδίνο. Εννέα χρόνια αργότερα, στις 31 Μαρτίου 1937, πέθανε και αυτός ξαφνικά στο Λονδίνο σε ηλικία 61 ετών και τάφηκε δίπλα της.

## Επιλογή έργων

* *Ναυπηγείο κοντά στο Flatford Mill*, 1815, Λονδίνο, Μουσείο Βικτωρίας και Αλβέρτου
* *Η κοιλάδα του Stour και η εκκλησία του Dedham*, 1815, Βοστώνη, Μουσείο Καλών Τεχνών
* *Flatford Mill*, 1816, Λονδίνο, Τέιτ Μπρίταιν
* *Το άσπρο άλογο*, 1819, Νέα Υόρκη, Frick Collection
* *Η Μητρόπολη του Σώλσμπερυ και το Leadenhall από τον ποταμό Avon*, 1820, Λονδίνο, Εθνική Πινακοθήκη
* *Το κάρο με το σανό*, 1821, Λονδίνο, Εθνική Πινακοθήκη
* *Η Μητρόπολη του Σώλσμπερυ από τα Bishop's Grounds*, 1823, Λονδίνο, Μουσείο Βικτωρίας και Αλβέρτου
* *Ο εορτασμός της ειρήνης του 1814 στο East Bergholt*, 1824, Βουδαπέστη, Μουσείο Καλών Τεχνών
* *Το σταροχώραφο*, 1826, Λονδίνο, Εθνική Πινακοθήκη
* *Η Μητρόπολη του Σώλσμπερυ από τα Meadows*, 1831, Λονδίνο, Εθνική Πινακοθήκη
* *Τα εγκαίνια της Γέφυρας του Βατερλώ*, 1832, Λονδίνο, Τέιτ Μπρίταιν
* *Στόουνχεντζ*, 1835, Λονδίνο, Μουσείο Βικτωρίας και Αλβέρτου
* *Κενοτάφιο εις μνήμην του Σερ Τζόσουα Ρέυνολντς*,Λονδίνο, Εθνική Πινακοθήκη

## Παραπομπές

## Εξωτερικοί σύνδεσμοι

* Βιογραφικό & έργα του
* Ν. Σάκκουλα, «Οι προσωπογραφίες του Τζον Κόνσταμπλ», εφημ. *Η Καθημερινή*, 12 Απριλίου 2009.